**PRILOG I**

DOKUMENTACIJA ZA PODNOŠENJE PRIJAVE PROJEKTA - NATJEČAJ ZA MJERU 1.1.3. RAZVOJ I ODRŽIVOST MALIH POLJOPRIVREDNIH GOSPODARSTAVA, REFERENTNA OZNAKA: 611300

|  |
| --- |
| **OBAVEZNA DOKUMENTACIJA ZA SVE NOSITELJE PROJEKATA** ***Napomena:*** *Svi dokumenti navedeni u popisu moraju biti priloženi prema redoslijedu (r. br. 1.-16.).**Svi dokumenti moraju biti originali ili preslike ovjerene od strane javnog bilježnika.**Nositelj projekta, u bilo kojem trenutku, može od LAG-a zatražiti povrat originalne dokumentacije.* |
| **1.** | **Potpisan i ovjereni Prijavni obrazac A.***Pojašnjenje:**Preuzmite predložak Prijavnog obrasca (Obrazac A. – sastavni dio Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (OPG/SOPG koji nema žig može samo potpisati) te zajedno s propisanom dokumentacijom (navedenom u točkama 2. - 11.) dostavite na način i u rokovima kako je propisano LAG Natječajem.* *NAPOMENA: U slučaju da prijavni obrazac nije dostavljen ili nije ovjeren i/ili potpisan od strane nositelja SOPG-a/OPG-a ili odgovorne osobe, prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).*  |
| **2.** | **Obrazac B. Poslovni plan (opisni i tablični dio).** *Pojašnjenje:* *Preuzmite predložak Poslovnog plana (Obrazac B. sastavni dio Natječaja) u word formatu te ga popunite u skladu s pojašnjenjima i uputama. Obrazac se dostavlja u papirnatom obliku.**Tablični dio (excel format) poslovnog plana se obavezno dostavlja u elektroničkom obliku (DVD ili CD s oznakom R:CD/R, DVD/R). Nije obavezno i u papirnatom obliku, dovoljan je elektronički oblik.**NAPOMENA: U slučaju da obrazac B. Poslovni plan (opisni i tablični dio) nije dostavljen prijava projekta se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **3.**  | **Preslika osobne iskaznice nositelja projekta (nositelja SOPG-a/OPG-a/vlasnika obrta/odgovorne osobe u trgovačkom društvu/zadruzi).***Pojašnjenje:**Dostavite obostranu presliku osobne iskaznice koja mora biti važeća na dan podnošenja prijave projekta (nije potrebna ovjera kod javnog bilježnika). U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.*  |
| **4.** | **Potvrda o ekonomskoj veličini poljoprivrednog gospodarstva koja se sastoji od Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog gospodarstva i Izračuna ekonomske veličine poljoprivrednog gospodarstva (EVPG), izdane od Uprave za stručnu podršku u poljoprivredi i ribarstvu (Ministarstvo poljoprivrede), nakon objave natječaja te potpisane od službenika.***Pojašnjenje:**Potvrda o ekonomskoj veličini poljoprivrednog gospodarstva obvezna je za sve nositelje projekata. Mora biti potpisana od strane službenika Uprave za stručnu podršku u poljoprivredi i ribarstvu (Ministarstvo poljoprivrede) i izdana nakon objave ovog natječaja.**Potvrda o ekonomskoj veličini poljoprivrednog gospodarstva sadrži sljedeće:**- Izračun ekonomske veličine poljoprivrednog gospodarstva**- Izjava o proizvodnim resursima poljoprivrednog gospodarstva**- FADN kalkulator s vidljivim izračunima.*  |
| **5.** | **Obrazac C. Izjava o veličini poduzeća.** *Pojašnjenje:**Preuzmite predložak (Obrazac C. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (SOPG/OPG koji nema žig može samo potpisati).* NAPOMENA: *Obrazac ispunjavaju svi organizacijski oblici poljoprivrednog gospodarstva: SOPG, OPG, obrt, trgovačko društvo, zadruga.* |
| **6.** | **Obrazac D. FADN kalkulator** *Pojašnjenje:**Ukoliko planirate ostvarenje cilja „povećanje proizvodnog kapaciteta iskazanom kroz povećanje ukupnog standardnog ekonomskog rezultata“, preuzmite predložak (Obrazac D. sastavni dio Natječaja) te ga popunite za planiranu proizvodnju.* *U FADN kalkulator unose se podaci za godinu kada se planira predati drugi (konačan) zahtjev za isplatu. Navedeni podaci moraju odgovarati podacima u tablici „Podatci o zemljištu, broju životinja, objektima, opremi i mehanizaciji“ iz tabličnog dijela Poslovnog plana).* NAPOMENA: *Obrazac nije potrebno ispuniti samo ukoliko se aktivnosti odnose isključivo na ostvarenje cilja „modernizacije i/ili unapređenje procesa rada i poslovanja”.* |
| **7.** | **Potvrda Porezne uprave iz koje je vidljivo da nositelj projekta ima regulirane financijske obveze prema državnom proračunu RH, ne starija od 30 dana na dan podnošenja prijave projekta i ovjerena od strane Porezne uprave ili u obliku elektroničkog zapisa (e-Potvrda).** |
| **8.** | **Sva rješenja nadležnog upravnog tijela o promjeni sjedišta obrta u Obrtnom registru, ako je primjenjivo.***Pojašnjenje:**Navedeni dokument/e je potrebno dostaviti u slučaju da je nositelj projekta obrt i ako je od dana prije objave LAG Natječaja (uključujući dan objave LAG Natječaja) promijenjeno sjedište obrta.* |
| **OBAVEZNA DOKUMENTACIJA VEZANA UZ POREZNI STATUS NOSITELJA PROJEKTA:** |
| **OBVEZNICI POREZA NA DOHODAK** |
| **9.** | A. KOJI OBAVLJAJU SAMOSTALNU DJELATNOST I UTVRĐUJU DOHODAK KAO RAZLIKU POSLOVNIH PRIMITAKA I IZDATAKA • Prijava poreza na dohodak za 2020. godinu (**Obrazac DOH**), ovjerena od strane nadležne Porezne uprave zajedno s pregledom poslovnih primitaka i izdataka (**Obrazac P-PPI**) za razdoblje od 1. siječnja do 31. prosinca 2020. godine, ovjerena i potpisana od strane nositelja projekata • Popis dugotrajne imovine na dan 31.12.2020. godineili• Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodakNAPOMENA: Pod dohotkom od samostalne djelatnosti smatra se, u skladu s čl. 28. Zakona o porezu na dohodak (NN br. 115/16, 106/18, 121/19, 32/20, 138/20), dohodak od obrta i s obrtom izjednačenih djelatnosti, dohodak od slobodnih zanimanja, dohodak od poljoprivrede i šumarstva, drugi dohodak na temelju kojeg su porezni obveznici obvezno ili na vlastiti zahtjev odlučili utvrđivati dohodak na način za samostalne djelatnosti.  |
|  | B. KOJIMA SE DOHODAK, POREZ I PRIREZ OD SAMOSTALNE DJELATNOSTI UTVRĐUJE I PLAĆA U PAUŠALNOM IZNOSU • Evidencija o prometu na kraju 2020. godine **(Obrazac KPR),** ovjerena i potpisana od strane nositelja projekta• Izvješće o paušalnom dohotku od samostalnih djelatnosti te uplaćenom paušalnom porezu na dohodak i prirezu poreza na dohodak za 2020. godinu **(Obrazac PO – SD),** ovjereno od strane nadležne Porezne upraveili• Prijava u registar poreznih obveznika (RPO) – samo za nositelje projekta koji su u godini podnošenja prijave postali obveznikom poreza na dohodak u paušalnom iznosu  |
| **OBVEZNICI POREZA NA DOBIT** |
| **10.** | A. KOJI SU POSLOVALI • Godišnji financijski izvještaj GFI-POD za 2020. godinu s potvrdom o primitku dokumentacije od FINA-e• Popis dugotrajne imovine na dan 31.12.2020. godine B. KOJI JE BIO U STATUSU MIROVANJA • Izjava o neaktivnosti sukladno Zakonu o računovodstvu ovjerena od FINA-e (ili potvrda FINA-e da je zaprimila predmetnu izjavu od korisnika za prethodnu financijsku godinu) |
| **NOSITELJI PROJEKTA KOJI NISU OBVEZNICI POREZA NA DOHODAK (ukupni godišnji primitak manji od 80.500,00 HRK)** |
| **11.** | • Obrazac Evidencije o poljoprivrednoj proizvodnji i prodaji vlastitih poljoprivrednih proizvoda za 2020. godinu NAPOMENA: Nositelji projekta koji po osnovi djelatnosti poljoprivrede i šumarstva nisu obveznici poreza na dohodak sukladno čl. 29. st. 3. Zakona o porezu na dohodak (NN br. 115/16, 106/18, 121/19, 32/20, 138/20), odnosno oni koji po toj osnovi u poreznom razdoblju ostvare ukupni godišnji primitak manji od 80.500,00 HRK, pod uvjetom da nisu obveznici poreza na dodanu vrijednost sukladno posebnom zakonu ili ako ostvaruju poticaje na način i pod uvjetima propisanim posebnim za­konima. |
| **DODATNA DOKUMENTACIJA ZA BODOVANJE PRIJAVE PROJEKTA** ***Napomena:*** *Nositelj projekta treba dostaviti dokumentaciju, ukoliko je zatražio bodove u Prijavnom obrascu A.**Ukoliko je nositelj projekta zatražio bodove, a nije dostavio dokumentaciju, bodovi neće biti dodijeljeni.* |
| **12.** | **Obrazac E. Zaposlenici***Pojašnjenje:**Preuzmite predložak tablice Zaposlenici (Obrazac E. – sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati). Tablica se obavezno dostavlja i u elektroničkom obliku (DVD ili CD s oznakom R:CD/R, DVD/R).**NAPOMENA: U slučaju da nositelj projekta nije zatražio bodove po kriteriju odabira br. 3 „Aktivnosti iz poslovnog plana doprinose očuvanju postojećih ili stvaranju novih radnih mjesta (povećanje zaposlenosti s punim radnim vremenom)“ Obrazac E. Zaposlenici nije potrebno dostaviti.*  |
| **13.** | **Rješenje o upisu u Upisnik subjekata u ekološkoj proizvodnji za proizvod na koji se odnosi minimalno jedna prijavljena aktivnost u poslovnom planu***NAPOMENA: U slučaju da nositelj projekta nije zatražio bodove po kriteriju odabira br. 5 „Aktivnosti iz poslovnog plana provodi korisnik upisan u Upisnik subjekata u ekološkoj proizvodnji“ dokument nije potrebno dostaviti.* |
| **14.** | **Obrazloženje nositelja projekta na koji su način aktivnosti iz poslovnog plana inovativne** *Pojašnjenje:* *Inovativnost podrazumijeva uvođenje novih ili unaprjeđenje postojećih proizvoda i tehnologija u odnosu na korisnika, ali i ukupno područje LAG-a.* *Novi proizvod je svaki proizvod koji je nastao kao rezultat ulaganja na način da stvara novu dodanu vrijednost te je naveden u poslovnom planu. Novim proizvodom u kontekstu proizvodnje smatraju se aktivnosti koje dovode do povećanja dodane vrijednosti konačnog proizvoda (pakiranje, sortiranje i sl.) te je vidljivo da po jedinici mjere donosi dodanu vrijednost u odnosu na postojeću proizvodnju.**Uvođenje novog/unaprijeđenog tehničko - tehnološkog procesa predstavljaju aktivnosti kojima se postojeći tehnološki proces automatizira, informatizira (čime se isključuje kupnja osobnih računala i printera za redovito poslovanje te računalnih programa namijenjenih svakodnevnom uredskom poslovanju) ili unaprjeđuje na način da utječe na povećanu produktivnost, smanjenje utroška energije, očuvanje okoliša, ukupan prinos ili prirast i sl.**Kupnja mehanizacije ne može se smatrati unaprjeđenjem tehničko - tehnološkog procesa.**NAPOMENA: U slučaju da nositelj projekta nije zatražio bodove po kriteriju odabira br. 6 „Aktivnosti iz poslovnog plana su inovativne (LEADER načelo)“ obrazloženje nije potrebno dostaviti.* |
| **15.** | **Obrazloženje nositelja projekta na koji način aktivnosti iz poslovnog plana doprinose očuvanju okoliša (ublažavanje klimatskih promjena)** *Pojašnjenje:* *Nositelj projekta može ostvariti bodove po ovom kriteriju ukoliko se prijavljene aktivnosti (bez obzira na njihov iznos) odnose na obnovljive izvore energije i/ili uštedu energije.* *Pod uštedom energije podrazumijeva se građenje objekta minimalno B energetskog razreda te kupnja isključivo novih strojeva i opreme.* *NAPOMENA: U slučaju da nositelj projekta nije zatražio bodove po kriteriju odabira br. 7 „Aktivnosti iz poslovnog plana doprinose očuvanju okoliša (ublažavanje klimatskih promjena)“ obrazloženje nije potrebno dostaviti.* |
| **16.**  | **Obrazloženje na koji način ulaganje doprinosi ostvarenju ciljeva Lokalne razvojne strategije***Pojašnjenje:**Nositelj projekta treba obrazložiti na koji način prijavljene aktivnosti doprinose ciljevima (minimalno jednom cilju) Lokalne razvojne strategije LAG-a „VINODOL“, kako bi se ostvarili bodovi po ovom kriteriju. Lokalna razvojna strategija LAG-a „VINODOL“ dostupna je na* [*www.lag-vinodol.hr*](http://www.lag-vinodol.hr)*.* *NAPOMENA: U slučaju da nositelj projekta nije zatražio bodove po kriteriju odabira br. 8 „Ulaganje doprinosi većem broju ciljeva LRS-a (integrirane aktivnosti/LEADER načelo)“ obrazloženje nije potrebno dostaviti.* |